cyanic-selkie/wikianc huggingface dataset:
European Space Agency
Memberstaaten
D'ESA ass net d'Raumfaartbehörd vun der EU. Si ass eng vëlleg eegestänneg Organisatioun, déi awer eng gutt Verbindung mat der EU huet. D'Bezéiunge ginn ënner anerem duerch d'ESA/European Commission Framework Agreement gereegelt.
20 vu 22 Membersstaaten déi bei der ESA sinn, sinn och gläichzäiteg Member vun der Europäescher Unioun. Dat bedeit erëm, datt e puer EU Staaten (2015: 8 vu 28) wéi zum Beispiel Kroatien net Member bei der ESA sinn.
Momentan bedeelege sech och follgend Länner un enger Kooperatioun mat der ESA:
Finanzéierung
D'ESA gëtt iwwer Staatsbudgete vun de Membersstaate finanzéiert. D'Undeeler vun den eenzele Staate riichte sech nom Bruttoinlandsprodukt vum jeeweilege Staat.
De Budget vun der ESA huet am Joer 2005 ongeféier 2,977 Milliarden Euro bedroen. (vgl. NASA: zirka 15 Mrd. Dollar). Fir d'Joer 2006 gëtt mat ongeféier 2,904 Milliarden Euro gerechent. Déi dräi gréisste Geldgiewer si Frankräich (2005: 29,3 %), Däitschland (22,7 %) an Italien (14,2 %) a bréngen zesumme ronn zwéin Drëttel vum ganze Budjet op. Déi gréisst Ausgabe falen um Gebitt vun den Drorakéiten un, wat en Undeel vun 22 % ausmécht.
Projeten
D'Drorakéite vun der ESA heeschen Ariane, déi no um Equator zu Kourou (Franséisch-Guyana) gestart ginn. De Rakéitestart an der direkter Ëmgéigend vum Equator bitt prinzipiell Virdeeler géintiwwer anere Startplazen op der Nord- oder Südhallefkugel. Duerch d'Äerdrotatioun huet d'Rakéit do schonn déi op der Äerduewerfläch maximal vermëttelt Grondvitess a brauch net sou vill Dreifstoff, fir op d'Vitess ze kommen déi am Orbit gebraucht gëtt. Déi neist Generatioun ass d'Ariane 5. Fir kleng Notzlaaschte gëtt d'Drorakéit Vega entwéckelt. Am Moment entsteet en neien Ofschosskomplex am franséische Guyana. Am Joer 2008 solle vun do och Rakéite vum Typ Sojus-2 starten. Dat gëtt dann deen éischte Start vun enger Sojus-Rakéit, deen net zu Baikonur oder Plesetsk ass.
Blaise
Blaise ass de Familljennumm vun ë. a. follgende Leit:
Rascht
Rascht ass eng brongrout Couche beim Eisen, déi duerch d'Awierke vu Waasser, an deem Sauerstoff dran ass, oder fiicht Loft entstanen ass.
Fir d'Preventioun vu Rascht ginn Eisendeeler mat Minium ugestrach.
Walt Disney
De Karikaturist a Reklammenzeechner Walt Disney huet vun 1922 un zu Hollywood mat Zeechentrickfilmer experimentéiert.
Hien huet nei Märchegestalten erfonnt, vun deenen d'Mickey Mouse (1926) weltberüümt gouf. D'Niewefigure vun der Mickey Mouse goufen Haaptacteuren an neien Trickfilmserien, sou zum Beispill den Donald Duck, de Goofy an den Dagobert Duck.
1937 entsteet den éischte Long-métrage Film: Snow White and the Seven Dwarfs (Schneewittchen an déi siwen Zwergen).
Bornem
Bornem ass eng belsch Gemeng an der Provënz Antwerpen. Se läit um rietsen Uwänner vun der Schelde.
Puttelange-lès-Thionville
Puttelange-lès-Thionville, op Lëtzebuergesch Pëttleng, ass eng franséisch Uertschaft a Gemeng am Departement Moselle an der Regioun Grand Est.
Den Uert, deen zum Arrondissement Diddenuewen gehéiert, huet 611 Awunner (Stand 1999).
Jalta
Jalta (Ukrainesch a Russesch Ялта) ass e eng Kuer- an Vakanzenuertschaft op der Südküst vun der Hallefinsel Krim um Schwaarze Mier an der Ukrain. Jalta huet 77.100 Awunner (Stand op den 1. Januar 2004). Gegrënnt gouf d'Stad warscheinlech vun den ale Griichen. Den Numm Jalta kënnt aus dem Griicheschen a bedeit einfach nëmmen Uwänner (op Däitsch Ufer). International bekannt gouf Jalta durch d'Konferenz vu Jalta, op där 1945 iwwer d'Schicksal vun Däitschland, dat de Krich verluer hat, entscheet gouf. Doru bedeelegt waren déi alliéiert Regierungscheffe Winston Churchill, Stalin a Franklin D. Roosevelt. D'Welt gouf do nei opgedeelt.
Vu Jalta aus féiert déi längst Trolleybuslinn vun der Welt iwwer Aluschta op Simferopol bannen an d'Land.
Haut ass Jalta eng, besonnesch bei de Russen, beléift Touristestad an dofir déi modernst a räichst Stad vun der Krim. Jalta ass net un d'Eisebunnsnetz ugeschloss. Mat Busse kënnt een op Simferopol a Sewastopol. Beléift Verkéiersmëttel sinn och d'Marschrutki, eng Zort Sammeltaxien.
Tektonik
D'Tektonik befaasst sech mam aktuelle Bau vun der Äerdkuuscht a mat hire Beweegungen a Stäerkten. D'Wëssenschaft vun der Tektonik beschreift d'Beweegunge vun de Lithosphärplacken an déi Kraaft, déi tëscht hinne wierkt, a gëllt bis haut als Grondlag vun der moderner Geologie.
Lithosphär-Placken
Déi baussenzeg Schicht vun der Äerd ass d'Lithosphär. Si besteet aus engem Mosaik vun tektonesche Placken déi jeeweils vun der Äerdkuuscht an dem ieweschten Deel vum Äerdmantel gebilt ginn. D'Kontinenter schwammen op dëse Placken, déi sech ëmmer ganz lues beweegen. D'Kontinenter bestinn aus décke Kuuschtendeeler, d'Ozeaner hu méi eng dënn Kuuscht.
Kontinentalverschibung
Wa Placken zesummestoussen nennt een dat Subduktioun. Dat geschitt meeschtens do wou eng dicht ozeanesch Lithosphär op eng méi liicht kontinental stéisst. Déi ozeanesch daucht ënner déi kontinental Plack an d'Asthenosphär. Déi Schicht vum Äerdmantel ass gliddeg waarm an een Deel vun der Kuuscht schmëlzt. ¨
Wa Placken auserneendriften, meeschtens geschitt dat ënner den Ozeaner, ka flëssegt Gestengs aus dem Mantel eropkommen an der Lithosphär nei Matière bäiginn. Sou Plaze gi Bildungszone genannt, well eng nei Kuuscht gebilt gëtt.
Placken
D'Äerdiwwerläch ass a siwe grouss Plakken opgespléckt. Dëst sinn:
Da gëtt et och nach e puer méi kleng Placken, wéi d'Kokos-Plack, d'Nazca-Plack, Arabesch Plack, Karibesch Plack, Philipinnesch Plack,...
Naturkatastrophen
Duerch d'Zesummespill vun den tektonesche Placken entsti spektakulär Naturspiller op der Welt, wéi z. B. Äerdbiewen oder Vulkanausbrëch. En Äerd- oder Séibiewen kënnen als Folleg och nach Tsunamië mat sech bréngen.
Messincourt
Messincourt ass eng franséisch Gemeng an den Ardennen an der Regioun Grand Est.
Messincourt läit op enger Héicht vu ronn 240 m am Dall vun der Aunois um Zesummelaf mat dem Ruisseau de la Goutelle, an op der Grenz mat der belscher Provënz Lëtzebuerg.
Messincourt gëtt 1096 fir d'éischt schrëftlech ernimmt a kritt 1278 säi Fräiheetsbréif. D'Uertschaft huet bis an d'16. Joerhonnert zur Seigneurerie vu Sedan gehéiert.
Anthony McAuliffe
Den Anthony Clement McAuliffe, gebuer den 2. Juli 1898 zu Washington D.C. a gestuerwen den 11. August 1975 zu Chevy Chase, Maryland, war en US-amerikanesche Generol.
Am Zweete Weltkrich, an der Schluecht ëm Baaschtnech, an der Ardennenoffensiv, huet de McAuliffe déi 101. US-Loftlandedivisioun, 101st Airborne Division, misse kommandéieren, well de Generol Maxwell D. Taylor op enger Konferenz an den USA war.
Am beschte bekannt ass dem McAuliffe seng Äntwert "nuts" un den däitsche Generol Heinrich von Lüttwitz, deen d'amerikanesch Truppen opgefuerdert hat, sech z'erginn.
Als Erënnerung un de McAuliffe gouf zu Baaschtnech d'Haaptplaz ëmgedeeft, e Memorial mat enger Buste opgeriicht an en Sherman-Tanks niewendru gestallt.
Schwäizer Schockela
De Schwäizer Schockela huet mat der Schwäizer Aueren- a Maschinnenindustrie fir déi gutt Renommée gesuergt, déi Schwäizer Produkter zanter Joerzéngten hunn.
De Schockela koum am Laf vum 16. Joerhonnert an Europa. Aus dem 18. Joerhonnert sinn nëmmen e puer Handwierksbetriber aus dem Tessin oder ronderëm de Genfer Séi bekannt, déi Schockela produzéiert hunn.
Gare Trooz
D'Gare vun Trooz (fr:Station de Trooz)ass enge Gare vun der belscher Eisebunnsgesellschaft SNCB op der Linn Linn 37.
Schwäizer Schockela
Nodeem de François-Louis Cailler 1819 d'Firma Chocolat Cailler gegrënnt hat, déi mat Kakaopudder a Schockela gehandelt huet, a kuerz drop déi éischt Schwäizer Schockelafabréck opgemaach huet, huet dat Ganzt sech séier weiderentwéckelt.
Gare Trooz
An der Gare vun Trooz halen d'Regionalzich 5257 - 5271, 5275 - 5291 an 8400. Interegionalzich sinn IR 5006, IR 5028 an IR 5016.
Well an der Gare vu Chaudfontaine keen Zuch méi hält, besteet vun Trooz aus e Busservice op déi Gare. Zich a Richtung Verviers sinn iwwer de Quai dee widder dem Statiounsgebai läit z'erreechen, fir Zich a Richtung Léck mussen d'Passagéier en Ëmwee ënner der Eisbunnsbréck vun der Nationale 61 maachen, déi tëscht der Gare an dem Tunnel vun Trooz läit.
Schwäizer Schockela
1930 huet Nestlé den éischte wäisse Schockela produzéiert.
Gare Trooz
Am Joer 2012 gouf d'Statiounsgebai dat an engem delabréierten Zoustand war komplett restauréiert.
Washington D.C.
Washington D.C., fréier den District of Columbia, a meescht einfach nëmme "Washington" oder "D.C." genannt, ass d'Haaptstad vun de Vereenegte Staate vun Amerika. De Residence Act, deen de 16. Juli 1790 ënnerschriwwe gouf, huet d'Kreatioun vun engem Haaptstadsdistrikt erméiglecht, deen um Potomac River um Land senger Ostküst sollt leien. D'amerikanesch Verfassung gesäit fir, datt deen Distrikt net zu engem vun de Bundesstaate vun den USA gehéiert, mä direkt dem Kongress ënnerstallt ass.
Washington ass och de Sëtz vum Internationale Wärungsfong (FMI oder IMF) an der Weltbank.
Bevëlkerung
E Rapport vun 2007 huet ervirgehuewen, datt een Drëttel vun den Awunner vu funktionellem Analphabetismus betraff sinn.
Obwuel d'Akommes mat 55.755 per capita méi héich ass wéi an all de 50 US-Bundesstaate gëllen 19% vun den Awunner als aarm. Nëmmen am Mississippi ass déi Zuel nach méi héich.
Kuckt och
Lëscht vun de Groussstied an den USA
Chronologie vun der Astronomie (18. Joerhonnert)
Allgemeng
Déi éischt Heliometer (Duebelbildmikrometer) goufe 1743 vum Servington Savary an England a 1748 vum Pierre Bouguer a Frankräich gebaut.
Luigi Peruzzi
De Luigi Peruzzi, gebuer de 27. Juli 1910 zu Mercatino Marecchia, deemools Regioun Marche, haut Novafeltria an der Regioun Emilia-Romagna an Italien, a gestuerwen den 22. Juli 1993 zu Monnerech, war en italieeneschen antifaschisteschen Aktivist a Resistenzler zu Lëtzebuerg.
Nom Krich huet hie seng Memoiren op Italieenesch an e puer Deeler verëffentlecht. D'Versioun vun 1969 koum 2002, an enger franséischer Iwwersetzung, zu Esch-Uelzecht eraus. Dora beschreift hie virun allem seng Aktivitéit als Antifaschist a Resistenzler, an och seng Erliefnesser am KZ Hinzert.
De Luigi Peruzzi war bestuet mat der Irene Venturi (1916-1989). Zesummen hate si dräi Kanner (Raymond, Anita a Fernand).
Säi Liewen
De Luigi Peruzzi koum als Jong vun engem Doléiner zu Mercatino Marecchia an der Gemeng Novafeltria, an der italieenescher Provënz Pesaro e Urbino an der Regioun Marche op d'Welt. Säi Papp ass 1916 als Zaldot am Éischte Weltkrich gefall, 1917 ass seng Mamm gestuerwen. Duerno war hie bis 1926 an enger Schoul fir Weesekanner zu Roum.
1926, mat 16 Joer, ass hien op Esch-Uelzecht komm, wou seng Groussmamm gelieft huet. Hien huet als Steemetzer an duerno, vun 1936 un, als Rouleur an der Minière Montrouge vun der ARBED zu Däitsch-Oth geschafft.
An den 1930er Joren huet hien op der Säit vun de Kommunisten un der Propaganda géint de faschistesche Regime an Italien, virun allem bei deem sengen Unhänger zu Lëtzebuerg matgewierkt, sou z. B. an der antifaschistescher Theatergrupp Avvenire zu Esch-Uelzecht, déi hie matgegrënnt hat.
An den éischte Krichsdeeg gouf hie mat senger Famill a Frankräich an den Departement Saône-et-Loire evakuéiert, koum awer erëm zeréck op Lëtzebuerg nodeem d'Krichsfront weider gezu war.
Den 9. September 1942 gouf de Luigi Peruzzi, op e Verrot hin, vun der Gestapo festgeholl a koum an de Prisong am Stadgronn. De 14. September 1942 gouf hien, zesumme mat anere politesche Gefaange vu Lëtzebuerg, an d'KZ zu Hinzert iwwerfouert, wou hien an enger Aarbechtskolonn baussent dem Lager huet misse schaffen.
Wéi all Prisonéier am Lager huet hien ënner der Keelt a virun allem awer dem Honger an dem barbaresche Behuele vun den SS-Bewaacher gelidden. Hie gouf vun der SS gefoltert, fir d'Membere vu senger Resistenzgrupp ze verroden, wat hien awer net gemaach huet.
Am Februar 1943 gouf hien iwwer Tréier, München an Innsbruck op d'italieenesch d'Grenz bruecht - den Transport, vun engem Prisong bis zu deem nächsten, huet e Mount gedauert - fir de Carabinieri vum faschisteschen Italien ausgeliwwert ze ginn.
Am Abrëll 1943 koum hien an de Prisong zu Pesaro, a senger Heemechtsprovënz, kuerz duerno gouf hien a senger Heemechtsgemeng ënner résidence surveillée placéiert.
No der Chute vum Mussolini (25. Juli 1943) huet hie sech an déi italieenesch Arméi engagéiert. Den 13. September huet seng Garnisoun sech zu Ancona der Wehrmacht erginn. De Peruzzi gouf als Krichsgefaangenen op Berlin deportéiert, wou hie bis zu senger Befreiung duerch d'russesch Truppen an enger Géisserei huet misse schaffen.
No der Liberatioun konnt hien eréischt am Februar 1946, vun Italien iwwer Paräis, op Lëtzebuerg zeréckkommen, wou hien erëm an der Minière Montrouge ugefaangen huet ze schaffen. 1960 war de Peruzzi Zeien am Prozess vum Hinzerter Lagerkommandant Paul Sporrenberg zu Tréier.
Nom Krich war de Luigi Peruzzi ee vun de wichtegste Vertrieder a Spriecher vun der italieenescher Communautéit zu Lëtzebuerg.
1979 gouf hien zu Roum vum Sandro Pertini, dem President vun der italieenescher Republik empfaangen an dekoréiert.
De 25. November 2002 krut hien d'Croix de l'Ordre de la Résistance à titre posthume.
Vun 1956 un huet de Luigi Peruzzi mat senger Famill an hirem Haus zu Monnerech gelieft. Hien ass do den 22. Juli 1993 gestuerwen.
Osnes
Osnes ass eng franséisch Gemeng an den Ardennen an der Regioun Grand Est.
D'Uertschaft gëtt 1230 fir d'éischt schrëftlech ernimmt. Fréier gouf et zu Osnes e puer Metallindustrien déi vum héije Waasserdebit vun der Aunois profitéiert hunn. Dofir gouf eng Derivatioun vun der Baach gebaut, an et gëtt Weieren am Duerf déi als Waasserreserve ugeluecht gi waren.
Valbois
Valbois ass eng franséisch Gemeng an der Meuse an der Regioun Grand Est.
D'Uertschaft läit am Parc naturel régional de Lorraine.
Hatt
Eng Hatt ass e Behälter, deen um Réck gedroe gëtt.
Traditionell kommen Hatten bei der Drauwelies zum Asaz, fir déi an de Wéngerten gepléckten Drauwen bei de Won droen, wou se gesammelt ginn.
Och vum Kleesche gëtt gesot, hien hätt d'Spillsaache fir d'Kanner an enger grousser Hatt.
D'Hatt ass och eng fréier Huelmooss fir dréche Gidder.
Vaux-lès-Palameix
Vaux-lès-Palameix ass eng franséisch Gemeng an der Meuse an der Regioun Grand Est.
D'Uertschaft läit am Parc naturel régional de Lorraine.
Wantergréng
D'Wantergréng (Hedera) ass eng ëmmergréng Planz aus der Famill vun den Araliaceae. An der Natur kënnt d'Wantergréng a klore Bëscher vir, op fielsege Plazen an et klëmmt laanscht Beem erop.
Wantergréng gëtt et an Nordafrika, op de Kanareschen Inselen, op den Azoren, op Madeira, an Europa, a China, am Himalaya an a Japan. D'Blieder kënne ganz sinn oder dräi bis fënnef Läppercher hunn. Wann d'Wantergréng jonk ass krécht et iwwer de Buedem, oder klëmmt laanscht alles erop wou et eng Upak fënnt, a seng Blieder si gedeelt. Et mécht an der Jugend och Adventivwuerzelen. Am Alter bilt et Traisch an et mécht kleng Bléien déi gréngelzeg-giel sinn. D'Friichten hunn d'Form vu klenge Bullen, déi en Duerchmiesser vu 4 bis 7 Millimeter hunn, déi vun de Vullen am Wanter gär als Fudder geholl ginn. Friichte kënne schwaarz, oder heiansdo och orangëfaarweg bis giel sinn.
Vum gemengen oder gewéinleche Wantergréng (Hedera helix) goufe vill Kultivare gezillt.
D'Wantergréng ka beim Kontakt d'Ursaach vun Hautentzündungen an Allergie sinn.
Canton de Fronton
De Canton de Fronton ass eng fréier franséisch administrativ Andeelung am Arrondissement Toulouse, am Departement Haute-Garonne an der Regioun Occitanie.
Canton de Chantelle
De Canton de Chantelle war bis Mäerz 2015 eng franséisch administrativ Andeelung am Arrondissement Moulins, am Allier an der Regioun Auvergne-Rhône-Alpes. Bei der Kantonalreform vun 2014 gouf de Kanton ofgeschaaft.
Le mérite et dévouement français
Le mérite et dévouement français, gekierzt MDF, ass eng franséisch politesch neutral Vereenegung, déi 1957 gegrënnt gouf.
Hiren Zweck ass et déi Persounen ze belounen, déi sech a Frankräich an am Ausland an de Gebidder Konscht, Literatur, Wëssenschaften oder dem Sport zum Prestige vu Frankräich asetzen oder agesat hunn.
MDF sëtzt sech och a fir d'Kriibsfuerschung, d'Hëllef fir behënnert Mënschen, d'medezinesch Fuerschung (besonnesch an der Kardiologie, de Kampf géint d'Lepra an den AIDS), fir d'Ausbildung fir Blannenhënn, mä och z. B. fir de Vulleschutz.
Aktiv Mataarbechter sinn oder waren ë. a. d'Madame la Maréchale de Lattre de Tassigny (gebuer 1906, gestuerwen 2003), den Alain Decaux vun der Académie française, de Bernard Hinault oder d'Michèle Morgan; zu de verstuerwene Memberen zielen den Abbé Pierre, de Georges Duhamel, de Paul Mousset, de Joseph Kessel, asw.
De Veräi Le mérite et dévouement français vergëtt follgend Uerden: Bronze-, Sëlwer- a Goldmedail, Sëlwer-, Vermeil- a Gëllekräiz. All Joer verdeelt si eng grouss Goldmedail fir extra Verdéngschter.
Aydoilles
Aydoilles ass eng franséisch Gemeng an de Vogesen an der Regioun Grand Est.
Canton de Grenade
De Canton de Grenade ass eng fréier franséisch administrativ Andeelung am Arrondissement Toulouse, am Departement Haute-Garonne an der Regioun Occitanie.
Canton de Chevagnes
De Canton de Chevagnes war bis Mäerz 2015 eng franséisch administrativ Andeelung am Arrondissement Moulins, am Allier an der Regioun Auvergne-Rhône-Alpes. Bei der Kantonalreform vun 2014 gouf de Kanton ofgeschaaft.
Jakobiner
D'Jakobiner waren eng vun de wichtegste politesche Gruppe wärend der Franséischer Revolutioun. De Jakobinismus war eng Ideologie, an hiren Haapttheoretiker war de Robespierre. Hiren Numm kruten d'Jakobiner duerch e Klouschter zu Paräis, wou si sech ëmmer getraff hunn.
De Club des Jacobins
Déi Gesellschaft gouf séier zu den aktivste Gesellschaften a Frankräich. Am August 1790 gouf et an der Provënz 152 affiliéiert Gesellschaften.
Um Ufank waren d'Jakobiner zimmlech moderéiert, d'Membere vun der Gesellschaft fir eng liberal mä net demokratesch konstitutionell Monarchie. Hir Positioune sinn awer Enn 1790, Ufank 1791 méi haart ginn. Vis-à-vis vun enger aggressiver Géigerevolutioun an enger Assemblée constituante déi an hiren Aen net staark genuch war, waren d'Jakobiner méi dynamesch an hunn d'Revendikatioune vum Vollek héieren.
Et koum zu interne Streidereie nom Fluchtversuch vum Louis XVI. op Varennes, an déi méi moderéiert Jakobiner hunn d'Gesellschaft verlooss an de Club des Feuillants gegrënnt. De Robespierre an de Pétion ware sou zimmlech déi eenzeg, déi an der Rue St. Honoré bliwwe sinn. D'affiliéiert Gesellschaften am Ganze Land sinn hinnen awer trei bliwwen. De Club des Jacobins gouf elo radikal ëmgeännert. De Robespierre krut en ëmmer méi groussen Afloss am Club des Jacobins an huet eng grouss Botz gemaach. D'Gesellschaft gouf ëmmer méi aggressiv. Am September 1791 goufen eng 1000 affiliéiert Gesellschafte gezielt. Den 12. Oktober 1791 goufen Tribünen installéiert, fir datt bei den Debatten och Spectateure konnten dobäi sinn.
Obschonn de Club des Jacobins keng kloer definéiert Roll an den Evenementer vum 10. August gespillt huet, sou huet et awer geschéngt, wéi wann d'Jakobiner bis am September 1792 en Deel vun hirem Afloss verluer hätten.
D'Jakobiner un der Muecht
Dëst huet sech schlagaarteg geännert, wéi de Robespierre de Brissot erausgehäit huet, a selwer de Club des Jacobins an d'Hand geholl huet. Den 22. September 1792 hat d'Gesellschaft sech op den Numm Société des Jacobins amis de la liberté et de l'égalité ëmgedeeft, an war an der Oppositioun géint d'Convention. De Robespierre huet sech dofir nach méi op d'Vollek gestäipt. 1793 hu sech d'Jakobiner selwer als d'Vollek ouni Feeler ugesinn. Si goufen ëmmer méi resolut, wat hinnen ëmmer méi Afloss ginn huet. Si ware mat schëlleg um Doud vum Kinnek an hunn eng Intimidatiounspolitik bedriwwen, fir de Girondins d'Stëmmen ze huelen. D'Jakobiner hunn och d'Evenementer vum 2. Juni 1793 organiséiert, fir d'Deputéierte vun der Gironde ze stierzen.
Jummdeckelen
Jummdeckelen ass en Idiophon, bei deem zwéin Deckele widderenee geschloe ginn.
Jakobiner
D'Jakobiner un der Muecht
Nodeem d'Girondins aus dem Wee waren, hunn d'Jakobiner eng Tutelle op d'Convention ausgeübt, soudatt a Wierklechkeet si un der Muecht waren, a gouvernéiert hunn. D'Membere vum Comité de salut public ware Jakobiner, sou wéi all d'Membere vun den anere Comitée vum Gouvernement. E groussen Deel vun de Montagnards hunn och zu der Gesellschaft gehéiert. No der Eliminatioun vun den Hébertisten am Germinal Joer II war och d'Commune a Jakobinerhand. Um Enn vum Germinal haten d'Jakobiner déi komplett Autoritéit iwwer d'Convention nationale wou en Enn vun de Fraktiounen eng eenheetlech Legislatioun erméiglecht huet.
Canton de Dompierre-sur-Besbre
De Canton de Dompierre-sur-Besbre ass eng franséisch administrativ Andeelung am Arrondissement Moulins, am Allier an der Regioun Auvergne-Rhône-Alpes.
Jakobiner
D'Enn vum Club des Jacobins
Um Ufank vm Joer 1794 ginn d'Filiale vum Club des Jacobins op 5000 a ganz Frankräich geschat. Mä lues awer sécher hu sech Oppositiounen an der Gesellschaft gewisen, déi duerch e Réckzuch vum Robespierre am Fructidor begënschtegt goufen. Den 9. Thermidor konnt de Club des Jacobins säi Leader net verdeedegen. D'Thermidorianesch Reaktioun huet mat Exekutioune vun den Haaptmembere vun de Jakobiner, dorënner de Robespierre, der Gesellschaft en Enn gesat. D'Jakobiner kruten d'Schold un der Terreur.
Den 12. November 1794 huet de Club des Jacobins seng Diere missen zoumaachen.
Canton de Lanta
De Canton de Lanta ass eng fréier franséisch administrativ Andeelung am Arrondissement Toulouse, am Departement Haute-Garonne an der Regioun Occitanie.
2010
D'Joer 2010 huet op engem Freideg ugefaangen. Et war kee Schaltjoer.
Wëssenschaft an Technik
D'Entdeckung vun enger neier Hominiden-Spezies, Australopithecus sediba genannt, gëtt bekannt gemaach.
Chronologie vun der Astronomie (19. Joerhonnert)
.
Dominique Pescatore
Den Dominique-Marie Pescatore, gebuer den 28. Januar 1758 zu Lëtzebuerg an och do gestuerwen den 9. September 1810, war e lëtzebuergesche Geschäftsmann a Jurist.
Hie krut seng Agregatioun als Affekot den 23. August 1783 vum Conseil provincial. De 27. August 1786 huet hien d'Marie-Madelaine Geschwind bestuet, d'Duechter vum Raymond Geschwind, engem éisträicheschen Ënneroffizéier.
Dem Dominique Pescatore seng Geschäfter sinn net sou brillant gelaf. Am Ufank war hien de Besëtzer vun der Steeseler Millen, an hie konnt och nach d'Mille vu Schëtter kafen. Duerno ass et awer lues a lues biergof gaange mam Geschäft, a wéinst sengem net-standesgeméisse Bestietnes gouf hien net vun der Famill ënnerstëtzt. Nom Doud vu senger Fra, den 21. Oktober 1807, si seng Geschäfter praktesch net méi gelaf soudatt en zum Schluss nach just en Tubaksbuttek hat.
Den 9. September 1810 gouf hie bei der Bouneweger Klouschtermillen dout an der Uelzecht fonnt.
Aus sengem Bestietnes mat der Marie-Madelaine Geschwind, hat hie sechs Kanner: zwee Meedercher a véier Bouwen, déi an der drëtter Generatioun vun de Pescatoren zu Lëtzebuerg der Famill zu hirer Bekanntheet verhollef hunn.
Et waren dat:
Den Dominique war de Brudder vum Joseph-Antoine Pescatore.
Blees
D'Blees ass eng Baach am Norde vu Lëtzebuerg. Si entspréngt südlech vun der Wuelesser Déckt um Flouer Sauerwisen, op enger Héicht vu 500 Meter, a leeft vun do aus a Richtung Süden duerch oder laanscht d'Uertschaften: ier se op der Bleesbréck tëscht Gilsdref a Bettenduerf an d'Sauer fléisst.
Niewebaachen
(Dem Waasserlaf no)
Beauménil
Beauménil ass eng franséisch Gemeng an de Vogesen an der Regioun Grand Est.
Hunneg
Hunneg ass e Liewensmëttel, dat vun den Hunnegbeie gemaach gëtt, fir Iessensreserve fir iwwer de Wanter ze hunn. Si sammelen dofir Nektar vu verschiddene Bléien oder Hunnegda, déi béid virun allem aus Zocker, Mineraler a Spuerenelementer bestinn. Béides verwandele se an Hunneg, andeems se eegen Enzymer derbäiginn, an iwwerflëssegt Waasser verdonsten doen.
De Goût, de Geroch an d'Faarf vum Hunneg hänken dovun of, vu wat fir Bléien den Nektar oder vu wat fir Beem den Hunnegda dofir geholl gouf.
Canton de Léguevin
De Canton de Léguevin ass eng franséisch administrativ Andeelung am Arrondissement Toulouse, am Departement Haute-Garonne an der Regioun Occitanie.
Basse-Rentgen
Basse-Rentgen ass eng franséisch Uertschaft a Gemeng am Departement Moselle an der Regioun Grand Est.
D'Uertschaft gouf Enn vum 9. Joerhonnert fir d'éischt als Reginoldingas ernimmt a gehéiert zanter 1769 zu Frankräich.
Och schonn zanter dem Joer 1790 gehéieren zu der Gemeng Basse-Rentgen d'Nopeschdierfer Haute-Rentgen (Uewer-Rentgen) a Préisch, wou e Schlass steet.
Abrëllsblumm
D'Abrëllsblumm (Anemone nemorosa L.) ass eng Bléieplanz aus der Gattung Anemon (Anemone), déi zu der Famill vun de Botterblummen (Ranunculaceae) gehéiert.
Nimm
De wëssenschaftleche Gattungsnumm gëtt dacks op dat griichescht Wuert ánemos (= "Wand") zeréckgefouert, mä den Urspronk schéngt éischter beim arabeschen Numm an-nu'mān (= Blutt) ze leien, eng Bezeechnung fir eng Planz déi rout blitt, wéi d'Adonis.
Den Aartennumm ass dat laténgescht Adjektiv nemorosa/-us = "am Schiet".
Dem Henri Klees no huet d'Aart nach follgend Nimm: Bloderblumm, Bëschblumm, Hefflerblumm, Holzblumm, Kéisblimmchen, Këschteblumm, Läffelsblumm, Läffelkraut, Mäerzblumm, Ouschterbléi, Schankeblumm, Heckebloum, Pottschambsbloum.
Beschreiwung
D'Planz déi e puer Joer hannereneen erëmkënnt, gëtt tëscht 10 a 25 cm grouss a blitt tëscht Mäerz an Abrëll/Mee. Hir Blieder sinn tëscht 5 an 12 cm laang, mëttelgréng, mat dräi ofgerënnte Wutzen, a mat klengen Zänn laanscht d'Säiten. Se huet eng wäiss eenzel Bléi mat 6 - 8 Bléieblieder, déi tëscht 2 an 3 cm grouss ass, déi heiansdo och liicht rosa ka sinn. Si huet e flaacht Wuerzelwierk, dat sech wäit ëm d'Planz ausbreet. De Som gëtt vu Seechomesse verspreet.
Verbreedung
D'Blumm ass an Europa an den hiwwelege Géigenden, an an de Bierger, an de Bëscher an op Wisen ze fannen.
Gëftegkeet
D'Planz, déi Protoanemonin enthält, ass gëfteg.
Louis Chevrolet
De Louis Chevrolet, gebuer de 25. Dezember 1878 zu La Chaux-de-Fonds an der Schwäiz, a gestuerwen de 6. Juni 1941 zu Detroit, war en Autoscoureur an de Grënner vun der Autosfirma Chevrolet Motor Car Company, déi haut zu General Motors gehéiert.
Theodor Fontane
Den Theodor Fontane, gebuer den 30. Dezember 1819 zu Neuruppin a gestuerwen den 20. September 1898 zu Berlin, war en däitschen Apdikter, Journalist, Dichter an Theaterkritiker.
Mondorff
Mondorff ass eng franséisch Uertschaft a Gemeng um Nordrand vum Departement Moselle an der Regioun Grand Est op der Grenz mat Lëtzebuerg.
Mondorff, dat zum Arrondissement Diddenuewen gehéiert, huet 446 Awunner (Stand 1999).
Den Uertsnumm soll sech anscheinend vun Muomina ofleeden, enger Kusin vum Karel dem Groussen.
Melanie Klein
D'Melanie Klein, gebuer den 30. Mäerz 1882 zu Wien, a gestuerwen den 22. September 1960 zu London war eng éisträichesch - brittesch Psychanalytikerin.
D'Melanie Klein war d'Meedche vun engem Wiener Kiferchirurg an hat no engem Geschichts- a Konschtgeschichtsstudium eng Léieranalys beim Sándor Ferenczi gemaach. No hirem Bestietnes ass d'Famill 1914 op Budapest geplënnert an 1921 op Berlin. No hirer Scheedung huet si beim Karl Abraham eng Léieranalys gamaach an dunn eng psychanalytesch Praxis opgemaach.
1925 huet den Ernest Jones si op London invitéiert. Do huet si eng psychanalytesch Schoul gegrënnt, déi sougenannten "englesch". E puer Joerzéngte mé spéit sollt d'Anna Freud, dem Sigmund Freud säi Meedchen och zu London hir Hanpstead Child Therapy Course an Clinic opmaachen a Kannerpsychanalytiker ausbilden.
Hir Gesammelte Schriften si bei Frommann-Holzboog zu Stuttgart erauskomm:
Punesch Kricher
Als Punesch Kricher bezeechent een déi dräi Kricher, déi tëscht Karthago a Roum vun 264 bis 146 viru Christus ausgedroe goufen. D'Karthager, och Punier genannt, sinn d'Phönizier.
Éischte Punesche Krich (264-241 v. Chr.)
Den éischte Punesche Krich gouf laangfristeg ausgeléist duerch de Sträit vun de Réimer, déi hir Söldnerarméi um Festland agesat hunn, an de Karthager, déi op d'Schëfffahrt spezialiséiert waren. Griichen hu sech op Sizilien vill Jore virdrun niddergelooss. Zu Messina koum et zu Problemer tëscht de Griichen. Déi eng hunn d'Réimer zu Hëllef geruff, déi aner d'Karthager.
260 v. Chr.: Bis zu deem Zäitpunkt haten d'réimesch Genereel hir Legiounen ni baussent Italie gefouert. Mä dunn hu se d'Awunner vu Syracus, Alliéierter vun de Karthager, besiigt. Op der anerer Säit hunn d'Karthager um Mëttelmier mat hire Schëffer geglänzt. D'Réimer, déi ni mat Schëffer an de Kampf gaange waren, hunn entschloss elo awer Schëffer ze bauen. Als Modell hu se e Schëff vun de Karthager geholl, wat enges Daags u réimeschen Territoire gespullt gouf. D'Réimer hunn honnert där Schëffer gebaut; als Erfindung vun hinnen koum de sougenanntene corvi (Kueb (Entersystem)Kueb) derbäi. D'Kuebe ware Passerelle mat enger laanger Pick op der ënneschter Säit. Sou konnt e Schëff geentert ginn.
255 v. Chr.: Duerno hunn d'Senatoren déi zwéi Konsule Regulus a Manlius an Afrika geschéckt. No enger grousser Victoire huet de Manlius vill Krichsgefaangener a vill erbeitet Saachen op Roum geschéckt. Aus de Gefaangene goufe wuel Sklaven, sou wéi dat an der réimescher Zivilisatioun Brauch war. Elo ass et de Karthager duergaangen: Si hunn e berüümte Krichschef, de Griich Xanthippus, ëm Hëllef gefrot. Hien huet d'Truppen mat grousser Wäisheet gefouert. Elefante ware genee wéi am zweete Punesche Krich och mat vun der Parti. D'Réimer hunn et mat der Angscht ze di kritt beim Ubléck vun deene riisegen Déckhäiter. Net vill Leit hunn iwwerlieft, souguer de Regulus gouf gefaange geholl.
An dat war och irgendwéi gutt: D'Karthager soten him, hie soll op Roum goen an als Ambassadeur virun de Senat goen. Falls d'Réimer all gefaange Karthager géife fräiloossen, sou wier hie selwer fräi an e kéint zeréck an Italien. Mä hie misst zeréck op Karthago kommen, a wann d'Réimer net jiddwer Karthager géife fräiloossen, da géif hien op éiweg selwer Gefaange bleiwen. De Regulus huet geschwuer, mä sou bal hien zu Roum war, huet en zu de Senatore gesot, se däerften d'Karthager net fräiloossen, well et si jonk Mënschen a gutt Krichscheffen. Allerdéngs wier hie schonn en ale Mann. Hie misst zeréck op Karthago, well hien dat geschwuer hat. Weeder d'Léift zur Heemecht nach déi zur Fra oder d'Wierder vun den Eltere konnten hien emstëmmen. Zeréck an Afrika gouf hien ermuert.
241 v. Chr.: De Konsul Caius Lutatius huet dunn e Séikampf bei den Iles Egates, déi an der Géigend vu Sizilien leien, engagéiert. Victoire vun de Réimer war de Schluss vum éischte Punesche Krich no 24 Joer. Karthager hu kapituléiert, a Sizilien souwéi 80 Tonne Sëlwer un d'Réimer ofginn.
Zur finanzieller Verwaltung vun dëser neier Insel hunn d'Réimer Zöllner agesat. Déi hunn d'Inselbewunner wuel ausgequetscht: Si hunn de Bewunner méi héich Zomme gefrot, wéi s'am Fong hätte missen u Roum ofginn. Doduerch hunn déi Zöllner sech eng gëlle Nues verdéngt. Dunn huet en Opstand vun de Söldner zu Karthago fir Onfridden gesuergt. Roum profitéiert, besetzt Sardinien a Korsika a kasséiert och nach 30 weider Tonne Sëlwer. Karthago sicht dofir Ersatz a Spuenien. Den Lutatius-Traité trennt d'Interessegebidder. Alles südlech vum Ebro war also Gebitt vun de Karthager. D'Réimer hunn am zweete Punesche Krich dem Hannibal virgehäit, hien hätt géint den Traité verstouss wéi e Sagunt ageholl huet. Mä Sagunt läit däitlech südlech vum Ebro. Dat war d'Ursaach fir den zweete Punesche Krich.
Zweete Punesche Krich
Am Fréijoer 217 v. Chr. koum et zur Schluecht beim Trasimeno-Séi, bei där de karthagesche Feldhär Hannibal d'Réimer geschloen huet.
Gong
E Gong ass e metallenen Idiophon fir drop ze schloen, dee meeschtens aus Bronz ass. De Begrëff staamt aus dem Indoneeseschen.
De Gong besteet aus enger ronner Plack, mat oder ouni Bockel, där hire Bord méi oder manner ëmgebéit ass. Gonge kënne gestëmmt sinn oder och net.
Fir d'éischt ernimmt gouf de Gong am 10. Joerhonnert an enger javanescher Fassong vum Ramayana.
Knuewelek
De Knuewelek, Allium sativum, ass eng Gewierzplanz aus der Famill vun den Ënneplanzen.
Gong
D'Instrument gëtt gebraucht, fir der Orchestermusek en asiatesche Faarftoun ze ginn, wéi am Puccini sengen Operen Madama Butterfly oder Turandot.
Canton de Lurcy-Lévis
De Canton de Lurcy-Lévis war bis Mäerz 2015 eng franséisch administrativ Andeelung am Arrondissement Moulins, am Allier an der Regioun Auvergne-Rhône-Alpes. Bei der Kantonalreform vun 2014 gouf de Kanton ofgeschaaft.
Julius Maggi
De Julius Maggi, gebuer den 9. Oktober 1846 zu Frauenfeld a gestuerwen den 19. Oktober 1912 zu Küsnacht bei Zürich, war den Erfinder vun der Zoppewierz an de Fäerdegzoppen- an zoossen.
Dem Julius Maggi säi Papp staamt aus der Lombardei a seng Mamm war d'Meedche vun engem Schoulmeeschter vun Zürich.
Bruyères
Bruyères ass eng franséisch Gemeng an de Vogesen an der Regioun Grand Est. Si ass d'Happtuertschaft vum Kanton mam selwechten Numm.
Julius Maggi
Mat 21 Joer war de Maggi schonn Direkter vun enger Schwäizer Millen zu Budapest.
Canton de Montastruc-la-Conseillère
De Canton de Montastruc-la-Conseillère ass eng fréier franséisch administrativ Andeelung am Arrondissement Toulouse, am Departement Haute-Garonne an der Regioun Occitanie.
Pure
Pure ass eng franséisch Gemeng an den Ardennen an der Regioun Grand Est.
Pure läit op enger Héicht vun 179 m am Dall vun der Aunois, op der Grenz mat der belscher Provënz Lëtzebuerg.
D'Uertschaft gëtt am 12. Joerhonnert fir d'éischt ernimmt. 1677 gouf d'Duerf vun den Truppe vum Charel V. vu Loutrengen a Brand gestach.
Canton de Digne-les-Bains-Est
De Canton de Digne-les-Bains-Est war bis Mäerz 2015 eng franséisch administrativ Andeelung am Arrondissement Digne-les-Bains, am Departement Alpes-de-Haute-Provence an der Regioun Provence-Alpes-Côte d'Azur. Bei der Kantonalreform vun 2014 gouf de Kanton ofgeschaaft.
Ierpeldenger Schlass
D'Ierpeldenger Schlass ass e Schlass an der Gemeng Ierpeldeng op der Sauer, dat op eng Waasserbuerg aus dem 12. Joerhonnert zeréckgeet. Haut ass et de Sëtz vun der Ierpeldenger Gemengeverwaltung.
Geschicht
D'Ierpeldenger Schlass gouf am 12. Joerhonnert als Waasserbuerg gebaut. Dat haitegt Gebai gouf 1630 als Wunnhaus gebaut. D'Geschicht vun Ierpeldeng ass enk verbonne mam Schlass a mat senge Besëtzer, déi d'Herrschaft iwwer grouss Deeler vun Ierpeldeng an den Nopeschdierfer haten. D'Gondersdorf Famill huet vu 1464 bis 1691 regéiert an d'Famill du Prel vu 1691 bis 1840. Tëscht 1840 an 1882 war d'Schlass am Besëtz vun der Kierch vun Ierpeldeng a gouf vum Paschtouer Joseph Kalbersch bis 1858 bewunnt. Zäitweileg gouf d'Schlass och als Kierch benotzt.
1882 goung d'Schlass dunn un d'hollännesch Famill Keun iwwer, déi als Géigeleeschtung eng nei Kierch, ee Paschtoueschhaus an ee Kierfecht gebaut huet. Eng Zäitche war an enger Annex e cheemesche Laboratoire. D'Schlass blouf duerno gréisstendeels a privaten Hänn, bis et 1983 vum Lëtzebuerger Staat kaaft gouf.
Dono gouf et renovéiert an ëmgebaut, an zanter 1987 ass et de Sëtz vun der Ierpeldenger Gemengeverwaltung. Virdru war dës an engem klenge Gebai, zesumme mat e puer Schoulklassen an dem Club des Jeunes. D'Gemeng Ierpeldeng lount d'Gebai fir ufanks 100 Frang, haut 25 Euro d'Joer.
Den 11. Februar 2022 gouf d'Ierpeldenger Schlass als nationaalt Monument klasséiert.
Beschreiwung
Am Schlass sinn e puer markant Dekoratiounselementer: Eng Trap op den éischte Stack aus wäissem Marber, déi vun zwou Léiweskulpture flankéiert ass, eng Schminni aus sculptéiertem Alabaster (déi der Legend no aus dem Besëtz vum Péiter Ernest vu Mansfeld gewiescht soll sinn), a Kassetteplaffong am haitege Sëtzungssall, dee mat Wopen dekoréiert ass, räich Holzvertäfelungen a faarweg Plätterchersbiedem mat geometresche Musteren.
Le Locle
Le Locle ass eng Schwäizer Industriestad an Haaptuert vum District du Locle am Kanton Neuchâtel.
Si läit am Jura, 8 km südwestlech vu La Chaux-de-Fonds, no bei der franséischer Grenz.
Entwécklung vun der Awunnerzuel:
1705 huet den Daniel Jean-Richard zu Le Locle mat der Produktioun vun Aueren ugefaangen an domat dës traditiounsräich Schwäizer Industrie gegrënnt. Bedeitend ass och d'Fabrikatioun vu Schockela.
De grousse Schwäizer Clown Grock huet eng Partie vu senger Jugend (1885-1891) zu Le Locle verbruecht.
Roudemaacher
Rodemack (op Lëtzebuergesch: Roudemaacher, op Loutrengesch: Ruedemaacher, ass eng franséisch Uertschaft a Gemeng am Departement Moselle an der Regioun Grand Est.
Den Uert, deen zum Arrondissement vun Diddenuewen gehéiert, huet 1131 Awunner (Stand 2014).
Canton de Montgiscard
De Canton de Montgiscard ass eng fréier franséisch administrativ Andeelung am Arrondissement Toulouse, am Departement Haute-Garonne an der Regioun Occitanie.
Roudemaacher
Well d'mëttelalterlech Bausubstanz zimmlech gutt erhalen ass, gëtt Roudemaacher och dat "klengt loutrengescht Carcassonne" genannt. Roudemaacher zielt zum Veräin vun de schéinsten Dierfer a Frankräich.
Verkéier
Bis 1934 war Roudemaacher mat enger Schmuelspuerbunn de Jängelchen op der Streck Diddenuewen-Munneref un d'franséischt an un d'lëtzebuergescht Eisebunnsnetz ugeschloss. D'Gebai vun der Gare steet nach an der Sortie vu Roudemaacher nieft dem Pompjeesschapp.
Canton de Digne-les-Bains-Ouest
De Canton de Digne-les-Bains-Ouest war bis Mäerz 2015 eng franséisch administrativ Andeelung am Arrondissement Digne-les-Bains, am Departement Alpes-de-Haute-Provence an der Regioun Provence-Alpes-Côte d'Azur. Bei der Kantonalreform vun 2014 gouf de Kanton ofgeschaaft.
Nokere Koerse
Nokere Koerse ass eng Vëloscourse vun engem Dag, déi an der belscher Provënz Ostflandern (flämesch Regioun) gefuer gëtt. Nokere ass eng Deelgemeng vun der Gemeng Kruishoutem.
Déi éischt Oplo vun der Course gouf de 26. Abrëll 1944 gefuer. Gewënner war de belsche Coureur Marcel Kint.
1959 an 1962 gouf d'Course net disputéiert.
Zanter 2005 gehéiert dës Course zum UCI Europe Tour an ass zanterhier an der Klass 1.1 gefuer.
Golf
D'Wuert Golf bezeechent:
Jean-Pierre Lamboray
De Jean-Pierre Lamboray gebuer de 6. Mäerz 1882 zu Hollerech, a gestuerwen den 23. November 1962 an der Stad Lëtzebuerg, war e lëtzebuergesche Moler.
No sengem Studium am Stater Kolléisch an an der Handwierkerschoul war hien op der Groβherzogliche Kunstgewerbeschule zu Karlsruhe. Well hien net direkt eng Plaz am Enseignement krut, huet hie vun 1907 bis 1917 zu Donkels bei der Douane geschafft, do wou säi Papp Inspekter war, a wou seng Famillje gewunnt huet. D'Éisleker Landschaften haten him et deemools ugedoen a spéider sollte si säin Haaptthema a sengen Tableaue ginn.
Vun 1917 u war hie Chargé de cours am Kolléisch, am Meedercheslycée an an der Handwierkerschoul, ier hien am Joer 1930, bis zu senger Pensioun 1947, offiziell Zeecheprofesser am Kolléisch an der Stad Lëtzebuerg gouf.
De Jean-Pierre Lamboray ass besonnesch bekannt duerch seng Biller iwwer d'Éislek.
Op den internationalen Ausstellunge vu Paräis (1937) a New-York (1939) ware senger Biller ze gesinn.
Hien ass de Papp vum Camille Lamboray.
Kanal vu Visé
De Kanal vu Visé (offiziell: Canal de Haccourt à Visé) ass e Kanal deen den Albertkanal mat Hëllef vun der Schleis vu Visé mat der Meuse, flossopwärts, verbënnt.
De Kanal gehéiert zur Europäescher Gabarit-Klass 2, wat Schëffer vu 400-650 Tonnen entsprécht.
De Kanal ass 866 m laang.
Taormina
Taormina ass eng Uertschaft vu ronn 11.000 Awunner op Sizilien. Si läit am Norde vu Catania op enger Héicht vun 200–300 m an ass vun Touristen staark besicht. Vun Taormina aus gesäit ee bei klorem Wieder och de Vulkan Etna, deen an der Noperschaft vu Catania läit.
Canton de La Javie
De Canton de La Javie war bis Mäerz 2015 eng franséisch administrativ Andeelung am Arrondissement Digne-les-Bains, am Departement Alpes-de-Haute-Provence an der Regioun Provence-Alpes-Côte d'Azur. Bei der Kantonalreform vun 2014 gouf de Kanton ofgeschaaft.
Péiter Ernest I. vu Mansfeld
Säi Liewen
De Mansfeld war dat 13. Kand vum Ernest II. vu Mansfeld-Vorderort an deem senger zweeter Fra Dorothea Gräfin vu Solms. Hie koum mat 14 Joer un den éisträichesche Kinnekshaff, deen e 4 Joer drop verlooss huet, fir mam Keeser Karel V. un der Befreiung vun Tunis deelzehuelen. Och duerno ass en an der Arméi bliwwen, an en huet do séier Carrière gemaach. Hie gouf Gouverneur vun der spuenescher Kroun zu Lëtzebuerg (1545-1604), an den Nidderlanden (1590-1594) an zu Bréissel (1566).
Am Krich géint Frankräich gouf en 1552 als Feldherr vu Kinnek Philippe II. gefaange geholl a gouf eréischt fënnef Joer méi spéit, géint en héicht Léisegeld, entlooss.
Schonn 1545 hat de Philippe II. hien zum Ritter vum Gëllene Vlis geschloen, a 1572 gouf en zum Feldmarschall vun de spueneschen Arméien an den Nidderlanden ernannt.
Famill
De Mansfeld war op d'mannst dräimol bestuet. Seng éischt Fra war d'Margaretha vu Brederode († 1556). No hirem Doud huet hie sech 1562 mat der Marie vu Montmorency bestuet, déi 1570 gestuerwen ass. En drëtt Bestietnes mat der Claire vu Châlon koum no. D'Historiker si sech net eens iwwer eng véiert Bezéiung, vläicht mat der Anna vun Eyken oder der Anna vu Bentzrath. Sécher ass just, datt doraus de Péiter Ernest II. vu Mansfeld ervirgaangen ass, de spéider am Drëssegjärege Krich engagéiert war.
De Mansfeld hat eng gutt Dose Kanner, iwwer déi et hautdesdaags bal oder guer keng Erkenntnesser gëtt:
Angevillers
Angevillers (Uerswëller op Lëtzebuergesch) ass eng franséisch Uertschaft a Gemeng an der Regioun Grand Est, am Museldepartement, am Arrondissement Thionville.
D'Uertschaft läit ronn 10 Kilometer nordwestlech vun Diddenuewen.
Canton de Nailloux
De Canton de Nailloux ass eng fréier franséisch administrativ Andeelung am Arrondissement Toulouse, am Departement Haute-Garonne an der Regioun Occitanie.
Luxemburgerli
D'Luxemburgerli, eng Spezialitéit vun der Confiserie Sprüngli zu Zürich, sinn e Macaronsgebäck, déi et an de Goûte Vanill, Karamell, Zitroun, Mokka, Schampes, Schockela, Hieselnoss an Hammbier gëtt.
Trivia
D'Schwäizer Boulevard-Zeitung Blick huet den 11. September 2008 op hirer Titelsäit stoe gehat: "Luxemburgerli vernaschen Schweizer Käseköpfe". De Grond: d'Lëtzebuergesch Foussballnationalekipp hat den 10. September 2008 zu Zürich 2:1 géint d'Schwäiz gewonnen.
Um Spaweck
Macaron
MP3
MP3, eigentlech MPEG-1 Audio Layer 3, ass en Dateiformat fir Audiokompressioun, woubäi et just zu praktesch net héierbare Qualitéitsverloschter kënnt. Entwéckelt gouf et 1987 um Fraunhofer-Institut fir Integréiert Schaltungen zu Erlangen, an Zesummenaarbecht mat AT&T Bell Labs an Thomson. Wéi vill vun den aktuelle Codéiermethode si Kärberäicher vun MP3 duerch Patenter geschützt. De Prof. Dr. Karlheinz Brandenburg gouf fir d'Entwécklung vun dësem Dateformat e puermol ausgezeechent. De Brandenburg ass haut Leeder vum Fraunhofer-Institut fir Digital Medientechnologie IDMT zu Ilmenau an Direkter um Institut fir Medientechnik vun der TU Ilmenau.
Oxidatiouns-Reaktioun
Chromtrioxid Oxidatiounen
Verschidde Chrom(VI)-Oxidatiounsystemer, déi vill Oxidatioune vu kriddelege Produkter erméiglechen, sinn entwéckelt ginn. Eng vun de bekanntste Reaktioune gebraucht den Jones Reaktiv, mä déi Prozedur huet den Nodeel datt se als Léisungsmëttel Waasser brauch an net all Substanz am Waasser léislech ass. En änleche System gebraucht Essegsaier. Als Alternativ zu dësen héich wierksame Systemer kann ee fir saierempfindlech Systemer e Chromtrioxid-Pyridin System benotze mat Dichloromethan als Léisungsmëttel.
Beispiller:
De Chrom-Oxidatiounsreagent gëtt sou preparéiert: 13,4 g Chromtrioxide ginn a 25 ml Waasser opgeléist an 12 ml konzentréiert Schwiefelsaier ginn derbäigeschott. Am Fall wou sech Salzer bilden, gëtt e bësse Waasser derbäigeschott fir datt sech d'Salzer opléisen. Eng Léisung vu 15.6g (0.1 mol) 4-tButylcyclohexanol an 250 ml Aceton gëtt an ee 500-ml Bicol mat enger rodéierter Ampoule à addition mat Thermometer geschott. Bei enger Temperatur vun 20 °C gëtt d'Chromléisung Drëps fir Drëps mat Hëllef vun der Ampoule à addition derbäigeschott, an zwar nëmme sou lues datt d'Temperatur net iwwer 35 °C klëmmt. Wann an dësem Fall d'Faarf orange bleift ass d'Reaktioun fäerdeg. Wat ze vill u Chromléisung ass gëtt lues mat Isopropanol futtigemaach. Duerno gëtt d'Reaktioun wéi gewinnt opgeschafft.
Den Oxidant gëtt sou preparéiert: 97 g Chromtrioxid ginn a 6 ml Waasser an 23 ml Essegsaier opgeléist. Un eng 250 ml Bicol gëtt eng rodéiert Ampoule à addition ugeschloss an en Thermometer. De Bicol gëtt sou gefëllt: Bei enger Léisung vun 22 g 4-Benzoyloxycyclohexanol gi 40 ml Essegsaier derbäigeschott. Dat ganzt gëtt an engem Waasserbad gekillt (Zëmmertemperatur) an den Oxidant gëtt lues drop drëpse gelooss an zwar nëmme sou séier datt d'Reaktioungemësch net méi waarm gëtt wéi 35 °C. Duerno gëtt d'Reaktioun iwwer Nuecht roue gelooss an da wéi gewinnt opgeschafft. De Schmëlzpunkt vum Cetone deen erauskënnt ass bei 62-63 °C.
Froumicht
D'Froumicht ass eng Baach, déi an d'Sauer leeft.
Oxidatiouns-Reaktioun
Chromtrioxid Oxidatiounen
Well et wärend der Bildung vum Chromtrioxyde-Pyridine-Komplex flame kann, soll dës Method nëmme bei saierempfindleche Substanze gebraucht ginn. An engem Liter-Ballon ginn 100 ml frësch distilléierte Pyridin derbäigeschott. Dat ganzt gëtt mat engem Äisbad ofgekillt. Ënner Argon kommen 80 g Chromtrioxid a klenge Portiounen derbäi an zwar nëmme sou séier, datt d'Reaktioungemësch net méi waarm gëtt wéi 30 °C, wourophin sech ee giele Komplex bilt. Bei ongeféier 15 °C entsteet no kuerzer Zäit e roude Komplex. Et gëtt Ether derbäigeschott an 3-mol decantéiert. Duerno gëtt de Produkt ënner Vakuum gedréchent. Eng 5 % Léisung vun dësem Chromtrioxide-Pyridin-Komplex a frësch dépistéiertem Dichloromethan gëtt mat dem entspriechenden Alkohol bei Zëmmertemperatur verréiert. D'Oxidatioun ass no 5 bis 15 Minutten ofgeschloss an ee brongschwaarze Precipité setzt sech of; dat ass d'Chrom-Reduktiounsprodukt. Dëst gëtt filtréiert an d'organescht Léisungsmëttel gëtt ofgesaugt, a wa néideg distilléiert oder rekristalliséiert.
Froumicht
Si entspréngt zu Bungeref op enger Héicht vu 460 M (NG-L).
Oxidatiouns-Reaktioun
Chromtrioxid Oxidatiounen
E puer Resultater vun der Prozedur: